Iepirkuma komisijas sniegtā atbilde uz ieinteresētā piegādātāja jautājumu
atklātā konkursā “Auksta laika virsjaku un puskombinezonu iegāde”,
identifikācijas Nr. VALIC 2026/014/EN-P-AK

[bookmark: _Hlk232774885]Jautājums:
Ņemot vērā, ka šobrīd daudzas audumu ražotnes un piegādātāji strādā ar ļoti lielu noslodzi, kā arī pašlaik ir aktīvs atvaļinājumu, svētku un vasaras brīvlaika periods, ražošanas un paraugu sagatavošanas termiņi ir kļuvuši ievērojami garāki.
Vai būtu iespējams pagarināt paraugu iesniegšanas termiņu par 2–4 nedēļām? Tas ļautu mums savlaicīgi un kvalitatīvi pabeigt visu nepieciešamo darbu un nodrošināt paraugus atbilstošā kvalitātē.

Atbilde:
Izvērtējot lūgumu, komisija norāda, ka iepirkums tika izsludināts 2026. gada 2. maijā, nosakot piedāvājumu iesniegšanas termiņu, kas pārsniedz normatīvajos aktos noteikto minimumu, turklāt piedāvājumu iesniegšanas termiņš jau ir pagarināts par 1 (vienu) mēnesi – līdz 2026. gada 5. augustam. Pirms iepirkuma uzsākšanas no 2026. gada 6. marta līdz 23. martam tika rīkota apspriede ar piegādātājiem, informējot tos par plānoto iepirkumu un tā prasībām, tostarp par paraugu iesniegšanu kopā ar piedāvājumu. Komisija uzskata, ka piegādātājiem ir nodrošināts pietiekams laiks piedāvājuma un parauga sagatavošanai.
Komisija vērš uzmanību, ka preces parauga iesniegšana kopā ar piedāvājumu ir būtiska nolikuma prasība, kas nodrošina piedāvātās preces atbilstības pārbaudi tehniskās specifikācijas prasībām. Paraugu iesniegšana atsevišķi nav paredzēta.
Komisija atkārtoti uzsver, ka termiņa pagarināšana radītu risku preces iegādei pasūtītājam nepieciešamajā periodā.
Ņemot vērā minēto, paraugu iesniegšanas termiņš netiks pagarināts.


Iepirkuma komisijas sniegtā atbilde ir neatņemama atklāta konkursa sastāvdaļa un ir saistoša visiem pretendentiem.
